**Cum ar fi?!**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dacă mi-ai dărui a visului taină

Ce mă răpeşte din liniştea nopţii,

Zorii ce vin mi-ar nărui orice spaimă;

N-aş căuta ghicitoarele sorţii!

Dacă zorii mi-ar spulbera noaptea plină

De iluzii cuibărite în gânduri,

Speranţele s-ar înălţa spre lumină

Precum cristalinul apei din ciuturi.

Dacă abisul frământărilor mele

Va dăinui peste lespezi zidite,

Alt cer se va naşte din pulberi de stele

Peste o lume de cruci înălbite.

Dacă marea cu ale sale adâncuri

Nu ar dospi în nisipuri furtună,

Gândul şi dorul ridica-vor spre piscuri

Flori risipite pe raze de lună.

Dacă mi-ai dărui lumina diurnă

N-ar mai avea nici-un spin trandafirii,

Dar clipele-şi curg rătăcirea nocturnă

Printre visele şi spaimele firii.